Diari Oficial de la Generalitat Valenciana


Sumari del DOGV 6597, del 30-08-2011 (2011/9030)

Notificació de requeriment previ a la declaració de caducitat, relatiu a la llicència d'obres de 24 habitatges.
---------------------------------------------------------------------------------------------------------------

### Dades del document

Número de DOGV
:   6597

Data del DOGV
:   30-08-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/9030


Organisme emissor
:   Ajuntament de la Vall de Laguar

Tipus de document
:   Anunci

Notificació de requeriment previ a la declaració de caducitat, relatiu a la llicència d'obres de 24 habitatges. [2011/9030]  
Com que no s'ha pogut practicar la notificació que a continuació es transcriu a la mercantil Eurocentrorent, SL, amb domicili a la Urbanització de la Mare de Déu de l'Assumpció, parcel·la 313-319, casa 2-2 de Montserrat (València), 46892, es fa públic el contingut íntegre d'aquesta als efectes que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
«Mitjançant Resolució de data 12 de febrer de 2007, es va atorgar llicència d'obres a la mercantil Eurocentrorent, SL, per a la construcció de 24 habitatges unifamiliars adossades, soterrani per a pàrquing i urbanització interior de parcel·la a la partida Terranova, s/n, qualificada com a sòl urbà - zona d'extensió de Fleix. Han de complir l'article 44 del Pla General d'Ordenació Urbana de la Vall de Laguar.  
Aquesta llicència es va atorgar condicionada al compliment d'una sèrie de requisits i condicionants, entre els quals estan els següents:  
  
I. El termini per a començar les obres serà de sis mesos, a partir del dia de la notificació de l'acord, el d'interrupció màxima sis mesos i el de finalització 18 mesos.  
II. La cessió gratuïta dels terrenys corresponents a viari públic, així com la d'assumir el compromís d'executar les obres d'urbanització atenent el projecte d'urbanització, aprovat pel Ple municipal en data 10 de gener de 2007; cessió gratuïta de les dotacions públiques, executar les obres d'urbanització necessàries per a convertir el seu terreny en solar o, subsidiàriament, pagar-les o avalar-les per a garantir la seua execució directa o la seua execució per part de l'administració municipal, basant-se en el projecte per l'ajuntament.  
III. A l'aportació a l'expedient de la documentació següent: projecte de demolició de la construcció existent; projecte d'execució; estudi de seguretat i salut laboral; projecte d'infraestructura de telecomunicacions; projecte d'instal·lació elèctrica i projecte d'activitat de soterrani per a pàrquing, instal·lació de ventilació i extraccions de fums, etc.  
  
A hores d'ara, segueix sense aportar-se a l'expedient la documentació següent:  
a) Projecte de demolició de la construcció existent.  
b) Projecte d'instal·lació elèctrica.  
Tampoc s'ha procedit a formalitzar els condicionants que s'indiquen en l'apartat II d'aquest escrit (cessió gratuïta, etc.).  
D'altra banda, transcorregut, amb escreix el termini atorgat per a la finalització de les obres objecte de llicència (18 mesos), aquestes estan paralitzades sense motiu o raó coneguda per aquest Ajuntament ni per causa imputable a aquesta administració; circumstàncies, totes aquestes, tipificades en l'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (Secció 4a Caducitat).  
Per tot el que antecedeix, us faig saber que, de conformitat amb l'apartat 1) de l'esmentat article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de tres mesos haureu d'aportar tota la documentació que es reitera en aquest escrit, tota indispensable, i se us avisa que, transcorregut el dit termini sense que es realitze l'activitat necessària per a la represa de la tramitació, es produirà la caducitat del procediment, i l'Ajuntament podrà acordar l'arxivament de les actuacions, amb el consegüent perjudici per als vostres interessos.  
  
Així mateix, us faig saber que, durant el termini de 15 dies, podreu personar-vos en l'expedient, si així ho estimeu convenient, a l'efecte de manifestar tot el que considereu oportú en defensa dels vostres interessos.  
Contra aquest acte, per tractar-se d'un acte de tràmit, no pot interposar-se cap recurs.»  
  
La Vall de Laguar, 17 d'agost de 2011.- L'alcalde: Francisco Luis Gilabert Mengual.